A 61. Grammy-gálán 2019. február 10-én Ronson, Rossomando és Wyatt csatlakoztak Gagához a színpadon. Cooper a 72. BAFTA-gálán volt jelen Londonban. Gaga egy csillogó testhez simuló bodyt és magas platform cipőt viselt, ami a "The Fame"-érájának kinézeteire emlékeztetett. A fellépéshez egy csillogó mikrofonállványt is használt. Brittany Spanos a "Rolling Stone"-tól azt gondolta, hogy „Gaga és Ronson ellopták a show-t a Grammy-gálán a "Shallow" felrockosított előadásával”. Gaga színpadi mozdulatait David Bowie-éhoz hasonlította a "Ziggy Stardust"-korszakából. A "Billboard" munkatársa, Tatiana Cirisano szerint az énekesnő „vidáman” adta elő a számot, és „keményen kiállt, rúgdosott és pörgette a haját ahogy végighaladt a színpadon”. Az előadás számos mémet generált amiatt, ahogy Gaga folyamatos szemkontaktust tartott a színpadi kamerával.